Novartis

Novartis AG on sveitsiläinen maailmanlaajuisesti toimiva lääkealan yritys. Vuonna 2010 Novartis oli maailman toiseksi suurin alansa yritys. Sen palveluksessa on tytäryhtiöt mukaan lukien noin 119 418 henkilöä (2010). Yritys perustettiin Sveitsin Baselissa 1996, kun kaksi sitä edeltänyttä yritystä, Ciba-Geigy ja Sandoz, yhdistyivät. Vuonna 2005 Novartis osti saksalaisen Hexalin, joka oli tuolloin Saksan 2. suurin rinnakkaisvalmisteyhtiö.

Novartis valmistaa ja myy geneerisiä lääkkeitä nimillä Sandoz ja Hexal.

Novartis valmistaa muun muassa klotsapiinia, diklofenaakkia, karbamatsepiinia, letrotsolia, metyylifenidaattia ja terbinafiinia. 

Sen paikallinen tytäryhtiö Novartis Finland Oy työllistää 170 työntekijää, pääosa Espoossa Pohjois-Tapiolan Spektrissä sijaitsevissa toimitiloissa. Novartis Finland markkinoi ja myy lääkkeitä sekä tekee kliinisiä lääketutkimuksia Suomessa.

Lähteet

Aiheesta muualla 

Sveitsiläiset teollisuusyritykset
Lääkevalmistajat
Sveitsiläiset pörssiyhtiöt
SMI-indeksi